मिसाल के तौर पर जैसे ही माल ट्रक में भरकर कारखाने से बाहर निकलता है, मल्टी-मोडल परिवहन शुरू हो जाता है। तय रास्ते से गुजरने के बाद ट्रक ट्रेन की पटरी तक पहुंचता है, जहां माल उतारा जाता है और डिब्बे में लाद दिया जाता है। ट्रेन न हो तो माल को कार्गो विमान और बड़े ट्रकों में भरकर भी भेजा जा सकता है। अपनी मंजिल पर पहुंचने के बाद माल को छोटे वाणिज्यिक वाहनों में लाद दिया जाता है। निर्यात-आयात कार्गो के लिए माल को समुद्र के रास्ते भेजा जाता है। घरेलू खपत का माल नदियों में छोटे जहाजों से भी ढोया जा सकता है।